七十二候為中國最早結合天文、氣象、物候知識指導農事活動之曆法。以五日為候，三候為氣，六氣為時，四時為歲，一歲二十四節氣共七十二候。七十二候起源於黃河流域，呂不韋載於《呂氏春秋》，完整記載見於西元前 2 世紀《逸周書時訓解》。 七十二候一覽 吳澄《月令七十二候集解》從太初曆，行夏之時，以建寅為正月。 四季 十二月份 廿四節氣 七十二候 七十二候 格里曆日期（1 日） 太陽位於黃經角度 春季 正月 立春 初候 東風解凍；陽和至而堅凝散也。 2 月 4 日 315 春季 正月 立春 二候 蟄蟲始振；振，動也。 2 月 9 日 320 春季 正月 立春 三候 魚陟負冰。 陟，言積，升也，高也。陽氣已動，魚漸上游而近於冰也。 2 月 14 日 325 春季 正月 雨水 初候 獺祭魚。此時魚肥而出，故獺而先祭而後食。 2 月 19 日 330 春季 正月 雨水 二候 候雁北；自南而北也。 2 月 24 日 335 春季 正月 雨水 三候 草木萌動。是為可耕之候。 3 月 1 日 340 春季 二月 驚蟄 初候 桃始華；陽和發生，自此漸盛。 3 月 6 日 345 春季 二月 驚蟄 二候 倉庚鳴；黃鸝也。 3 月 11 日 350 春季 二月 驚蟄 三候 鷹化為鳩。鷹，鷙鳥也。此時鷹化為鳩，至秋則鳩復化為鷹。 3 月 16 日 355 春季 二月 春分 初候 玄鳥至；燕來也。 3 月 21 日 0 春季 二月 春分 二候 雷乃發聲。雷者陽之聲，陽在陰內不得出，故奮激而為雷。 3 月 26 日 5 春季 二月 春分 三候 始電。電者陽之光，陽氣微則光不見，陽盛欲達而抑於陰。其光乃發，故云始電。 3 月 31 日 10 春季 三月 清明 初候 桐始華。 4 月 5 日 15 春季 三月 清明 二候 田鼠化為鴽，牡丹華；鴑音如，鵪鶉屬，鼠陰類。陽氣盛則鼠化為鴽，陰氣盛則鴽復化為鼠。 4 月 10 日 20 春季 三月 清明 三候 虹始見。虹，音洪，陰陽交會之氣，純陰純陽則無，若雲薄漏日，日穿雨影，則虹見。 4 月 15 日 25 春季 三月 穀雨 初候 萍始生。 4 月 20 日 30 春季 三月 穀雨 二候 鳴鳩拂其羽，飛而兩翼相排，農急時也。 4 月 25 日 35 春季 三月 穀雨 三候 戴勝降於桑，織網之鳥，一名戴鵀，陣於桑以示蠶婦也，故曰女功興而戴鵀鳴。 5 月 1 日 40 夏季 四月 立夏 初候 螻蟈鳴；螻蛄也，諸言蚓者非。 5 月 6 日 45 夏季 四月 立夏 二候 蚯蚓出；蚯蚓陰物，感陽氣而出。 5 月 11 日 50 夏季 四月 立夏 三候 王瓜生；王瓜色赤，陽之盛也。 5 月 16 日 55 夏季 四月 小滿 初候 苦菜秀；火炎上而味苦，故苦菜秀。 5 月 21 日 60 夏季 四月 小滿 二候 靡草死；葶藶之屬。 5 月 26 日 65 夏季 四月 小滿 三候 麥秋至。秋者，百穀成熟之期。此時麥熟，故曰麥秋。 6 月 1 日 70 夏季 五月 芒種 初候 螳螂生；俗名刀螂，說文名拒斧。 6 月 6 日 75 夏季 五月 芒種 二候 鵑始鳴；鵑，屠畜切，伯勞也。 6 月 11 日 80 夏季 五月 芒種 三候 反舌無聲。百舌，鳥也。 6 月 16 日 85 夏季 五月 夏至 初候 鹿角解；陽獸也，得陰氣而解。 6 月 21 日 90 夏季 五月 夏至 二候 蜩始鳴，蜩，音蜩，蟬也。 6 月 26 日 95 夏季 五月 夏至 三候 半夏生。藥名也，陽極陰生。 7 月 2 日 100 夏季 六月 小暑 初候 溫風至。 7 月 7 日 105 夏季 六月 小暑 二候 蟋蜂居壁；亦名促織，此時羽翼未成，故居壁。 7 月 12 日 110 夏季 六月 小暑 三候 鷹始摯。摯，言至，鷹感陰氣，乃生殺心，學習擊搏之事。 7 月 17 日 115 夏季 六月 大暑 初候 腐草為螢；離明之極，故幽類化為明類。 7 月 23 日 120 夏季 六月 大暑 二候 土潤溽暑；溽，音辱，濕也。 7 月 28 日 125 夏季 六月 大暑 三候 大雨行時。 8 月 3 日 130 秋季 七月 立秋 初候 涼風至。 8 月 8 日 135 秋季 七月 立秋 二候 白露降。 8 月 13 日 140 秋季 七月 立秋 三候 寒蟬鳴。蟬小而青赤色者。 8 月 18 日 145 秋季 七月 處暑 初候 鷹乃祭鳥；鷹，殺鳥。不敢先嘗，示報本也。 8 月 23 日 150 秋季 七月 處暑 二候 天地始肅；清肅也，寨也。 8 月 28 日 155 秋季 七月 處暑 三候 禾乃登。稷為五穀之長，首熟此時。 9 月 3 日 160 秋季 八月 白露 初候 鴻雁來；自北而南也。一曰：大曰鴻，小曰雁。 9 月 8 日 165 秋季 八月 白露 二候 玄鳥歸；燕去也。 9 月 13 日 170 秋季 八月 白露 三候 群鳥養羞。羞，糧食也。養羞以備冬月。 9 月 18 日 175 秋季 八月 秋分 初候 雷始收聲；雷於二月陽中發生，八月陰中收聲。 9 月 23 日 180 秋季 八月 秋分 二候 蟄蟲坯戶；坯，昔培。坯戶，培益其穴中之戶竅而將蟄也。 9 月 28 日 185 秋季 八月 秋分 三候 水始涸。國語曰：辰角見而雨畢，天根見而水涸，雨畢而除道，水涸而成梁。辰角者，角宿也。天根者，氐房之間也。見者，旦見於東方也。辰角見九月本，天根見九月末，本末相去二十一餘。 10 月 3 日 190 秋季 九月 寒露 初候 鴻雁來賓。賓，客也。先至者為主，後至者為賓，蓋將盡之謂。 10 月 8 日 195 秋季 九月 寒露 二候 雀入大水為蛤；飛者化潛，陽變陰也。 10 月 13 日 200 秋季 九月 寒露 三候 菊有黃花。諸花皆不言，而此獨言之，以其華於陰而獨盛於秋也。 10 月 18 日 205 秋季 九月 霜降 初候 豺乃祭獸；孟秋鷹祭鳥，飛者形小而殺氣方萌，季秋豺祭獸，走者形大而殺氣乃盛也。 10 月 23 日 210 秋季 九月 霜降 二候 草木黃落；陽氣去也。 10 月 28 日 215 秋季 九月 霜降 三候 蟄蟲鹹俯。俯，蟄伏也。 11 月 2 日 220 冬季 十月 立冬 初候 水始凍。 11 月 7 日 225 冬季 十月 立冬 二候 地始凍。 11 月 12 日 230 冬季 十月 立冬 三候 雉入大水為蜃。蜃，蚌屬。 11 月 17 日 235 冬季 十月 小雪 初候 虹藏不見，季春陽勝陰，故虹見；孟冬陰勝陽，故藏而不見。 11 月 22 日 240 冬季 十月 小雪 二候 天氣上升，地氣下降。 11 月 27 日 245 冬季 十月 小雪 三候 閉塞而成冬。陽氣下藏地中，陰氣閉固而成冬。 12 月 2 日 250 冬季 冬月 大雪 初候 鶡鴠不鳴。鶡鴠，音曷旦，夜鳴求旦之鳥，亦名寒號蟲，乃陰類而求陽者，茲得一陽之生，故不鳴矣。 12 月 7 日 255 冬季 冬月 大雪 二候 虎始交；虎本陰類。感一陽而交也。 12 月 12 日 260 冬季 冬月 大雪 三候 荔挺出。荔，一名馬藺，葉似蒲而小，根可為刷。 12 月 17 日 265 冬季 冬月 冬至 初候 蚯蚓結；陽氣未動，屈首下向，陽氣已動，回首上向，故屈曲而結。 12 月 22 日 270 冬季 冬月 冬至 二候 麇角解；陰獸也。得陽氣而解。 12 月 27 日 275 冬季 冬月 冬至 三候 水泉動，天一之陽生也。 1 月 1 日 280 冬季 臘月 小寒 初候 雁北鄉；一歲之氣，雁凡四候。如十二月雁北鄉者，乃大雁，雁之父母也。正月候雁北者，乃小雁，雁之子也。蓋先行者其大，隨後者其小也。此說出晉幹寶，宋人述之以為的論。 1 月 6 日 285 冬季 臘月 小寒 二候 鵲始巢；鵲知氣至，故為來歲之巢。 1 月 11 日 290 冬季 臘月 小寒 三候 雉雊；雊，句姤二音，雉鳴也。雉火畜，感於陽而後有聲。 1 月 15 日 295 冬季 臘月 大寒 初候 雞乳；雞，水畜也，得陽氣而卵育，故云乳。 1 月 20 日 300 冬季 臘月 大寒 二候 徵鳥厲疾；徵鳥，鷹隼之屬，殺氣盛極，故猛厲迅疾而善於擊也。 1 月 25 日 305 冬季 臘月 大寒 三候 水澤腹堅。陽氣未達，東風未至，故水澤正結而堅。 1 月 30 日 310 七十二候歌 春 立春正月春氣動，東風能解凝寒凍； 土底蟄蟲始振搖，魚陟負冰相戲泳；龔廷賢『萬病回春』十二月七十二候歌 明 半月交得雨水後，獺祭魚時隨應候； 候雁時催歸北鄉，那堪草木萌芽透。 驚蟄二月節氣浮，桃始開花放樹頭； 鶬鷓鳴動無休歇，崔得胡鷹化作鳩； 春色平分才一半，向時玄鳥重相見； 雷乃發聲天際頭，閃閃雲開始見電。 芳菲三月報清明，梧桐枝上始含英； 田鼠化鴽人不覺，虹橋始見雨初晴； 三月中時交穀雨，萍始生遍閒洲渚； 鳴鳩自拂其羽毛，戴勝降於桑樹隅。 夏 立夏四月始相爭，知他螻蟈為誰鳴； 無端坵蚓縱橫出，有意王瓜取次生； 小滿瞬時更疊至，閒尋苦菜爭榮處； 靡草千村死欲枯，微看初暄麥秋至； 芒種一番新換豆，不謂螳螂生如許； 鵙者鳴時聲不休，反舌無聲沒半語。 夏至才交陰始生，鹿乃解角養新茸； 陰陰蜩始鳴長日，細細田間半夏生； 小暑乍來渾未覺，溫風時至褰簾幙； 蟋蟀才居屋璧諸，天崖又見鷹始摯。 大暑雖炎猶自好，且看腐草為螢秒； 勻勻土潤散溽蒸，大雨時行蘇枯槁。 秋 大火西流又立秋，涼風至透內房幽； 一庭白露微微降，幾個寒蟬鳴樹頭； 一瞬中間處暑至，鷹乃祭鳥誰教汝； 天地屬金始肅清，禾乃登堂收幾許； 無可奈何白露秋，大鴻小雁來南洲； 舊石玄鳥都歸去，教令諸禽各養羞。 自入秋分八月中，雷始收聲斂震宮； 蟄蟲壞戶先為御，水始涸兮勢向東； 寒露人言晚節佳，鴻雁來賓時不差； 雀入大水化為蛤，爭看籬菊有黃花； 休言霜降非天意，豺乃祭獸班時意； 草木皆黃落葉天，蟄蟲鹹俯迎寒氣； 冬 誰看書來立冬信，水始成冰寒日進； 地始凍兮折裂開，雉入大水潛為蜃； 逡巡小雪年華暮，虹藏不見知何處； 天升地降兩不交，閉寒成冬如禁錮； 紛飛大雪轉淒迷，鶡旦不鳴馬肯啼； 虎始交後風生壑，荔挺出時霜滿溪。 短日漸長冬至矣，蚯蚓結泉更不起； 漸漸林間麋角解，水泉搖動溫井底； 去歲小寒今歲又，雁聲北鄉春去舊； 鵲尋枝上始為巢，雉入寒煙時一雊。 一年時盡大寒來，雞始乳兮如乳孩； 徵鳥當權飛厲疾，澤腹彌堅凍不開； 五朝一候如麟次，一歲從頭七十二； 達人觀此發天機，多少乾坤無限事。 參考文獻 外部連結 Category 節氣 Category 中國名數 72